**VALENCIÀ LITERATURA UNITAT 3 i 12: Ramon Llull**

Durant el segle XIII va començar l’era moderna amb un augment econòmic i la consideració de les ciutats com a centres econòmics i culturals. A escala social, van aparèixer doctrines antagonistes al dogmatisme escolàstic com l’averroista, que qüestionen els plantejaments teocèntrics medievals (com la immortalitat de l’ànima i la figura de Déu com a creador). Malgrat aquesta nova mentalitat, el teocentrisme continuava sent predominant.

Políticament, el Regne d’Aragó emprengué una expensió cap al sud, amb la conquesta de Lleida i Tortosa al mitjan segle XII i l’obtenció de València i Mallorca al segle següent. En aquest context, Ramon Llull va desenvolupar la seua tasca literària, lingüística i filosòfica.

Ramon llull és considerat el creador de la prosa literària catalana, ja que fou el primer escriptor que va emprar aquesta llengua en l’àmbit literari. Va nàixer vers l’any 1232-1235 a Mallorca, en una família noble barcelonina instal·lada a l’illa en 1231. Molts aspectes de la seua vida els narra ell mateix en la ***Vida Coetània***, escrita per un deixeble. Per això, se sap que fou senescal a la cort de Jaume II de Mallorca i es casà amb Blanca Picany, amb qui tingué dos fills.

Inicialment, tenia una vida cortesana i conreava la poesia trobadoresca, de la qual no se’n conserven textos. En canvi, l’any 1265 es va convertir al cristianisme a causa de la visió de Jesucrist crucificat, segons explica a ***Lo Desconhort***. En conseqüència, va decidir despendre’s dels béns i abandonar la família i els amics per començar una nova vida religiosa, guiada per tres objectius: la conversió dels infidels, la composició de llibres doctrinals per difondre l’ideal cristià i la creació d’escoles per formar en llengües orientals, principalment l’àrab. A cotninuació, fundà un monestir (Miramar, 1275), va assistir a universitats, efectuà villatges per l’Occident i va intervindre en el Concili de Viena de 1311 segons narra en el poema ***Lo Concili***.

Pel que fa a la seua ideologia, els nous corrents l’afectaren molt poc, de manera que el seu dogmatisme teocèntric fou inamovible. De fet, era tan conservador que fins i tot s’enfrontà a altres jerarquies eclestiàstiques, de qui demanà, sense èxit un esforç contra la degradació moral que s’estava imposant i una pràctica contra els seguidors de Mahoma. A partir de l’any 1274, començà la construcció del seu sistema filosòfic, desenvolupat al llibre ***Art abreujada d’atrobar veritat***, amb el qual busca una justificació racional de la fe religiosa.

Quant a la seua rellevància, Ramon Llull ha tingut una gran importància lingüística per diversos factors. En primer lloc, l’ús de 4 llengües diferents per a escriure la seua obra: el provençal en la poesia trobadoresca; el llatí en els assumptes polítics; l’àrab en la conversió d’infidels i el català com a llengua neollatina. A més, va fer ús d’una llengua d’una qualitat i funcionalitat extraordinària, amb elements morfosintactics cultes com els relatius i populars com els diminutius. Afegit a això, va participar en la creació lèxica i introducció de neologismes en la llengua catalana, seguint un model de derivació amb sufixos del llatí i l’àrab.

En conclusió, va transformar la prosa catalana d’un estat de romanç incipient i titubejant restringit a la producció de textos jurídics, històrics o religiosos, a un estat de maduresa. La seua intenció era fer un ús pragmàtic i didàctic de la llengua per a difondre la fe cristiana. A més, es caracteritza per una sintaxi dúctil i flexible, i lèxicament tracta disciplines com les filosòfiques en català, ampliant l’abast de la llengua.

Respecte a l’obra de Ramon Llull, presenta tres característiques fonamentals: una gran extensió amb 327 composicions; una gran rellevància lingüística, ja que va ser el primer escriptor que impulsà culturalment el català; i una gran varietat d’aspectes com la filosofia, la teologia, la ciència, la narració, la mística i la poesia.

La seua obra es pot classificar segons la temàtica. Les composicions filosòfiques, teològiques i científiques són exposicions del saber humà amb l’objectiu de demostrar la superioritat del cristianisme, com els següents exemples: el ***Llibre del gentil e los tres savis***, una discussió entre un musulmà, un jueu i un cristià que demostren la superioritat de cada religió a un gentil; el ***Llibre de contemplació en Déu***, mètode de meditació; el ***Llibre de l’ordre de cavalleria***, formació d’un cavaller cristià; l’***Arbre de ciència***, llibre enciclopèdic que pretén estructurar el saber; la ***Doctrina Pueril***, que tracta d’educació infantil; la ***Rethòrica Nova***, tractat que dona consells i regles per a produir discursos; i ***Liber de ascensu e descensu intellectum***, que explica que l’accés al saber és gradual.

D’altra banda, l’obra narrativa mostra l’ideal cristià amb una intencionalitat didàctica, com aquests exemples: ***Llibre d’Evast e d’Aloma e de Blanquerna son fill***, narra el recorregut de Blanquerna per diversos estats religiosos (matrimoni, prelatura, apostolat i vida ermitana); i ***Fèlix*** o ***Llibre de les meravelles***, crítica al poder que inclou ***El llibre de les bèsties***, una faula sobre lluites polítiques.

Finalment, l’obra **mística** i **poètica**. La primera afavoreix la meditació i el diàleg amb Déu, com el ***Llibre d’Amic e Amat***, que consta de 365 aforismes per a la meditació diària. En canvi, la segona recull l’experiència personal i les conviccions de la seua fe, com el cas del ***Cant de Ramon***, lament davant les dificultats d’aconseguir el seu ideal; o ***Lo Desconhort***, en la qual s’adona que les seues idees morals no tenen cabuda en la societat.